Példa az egyesülési vagyonmérleg-tervezetre vonatkozó független könyvvizsgálói jelentésre

(nincs melléklet)

**FÜGGETLEN KÖNYVVIZSGÁLÓI JELENTÉS**

**A(z) egyesülésben résztvevő alább megnevezett gazdasági társaságok [tulajdonosainak/részvényeseinek]**

***Jelentés a vagyonmérleg-tervezetekről***

**Vélemény**

Elvégeztük az alább megnevezett gazdasági társaságok tervezett egyesülésével összefüggésben a 201X. xxxx XX-i fordulónapra elkészített egyesülési vagyonmérleg-tervezetek és vagyonleltár-tervezetek (a továbbiakban együtt: „vagyonmérleg-tervezet” vagy „vagyonmérleg-tervezetek”) könyvvizsgálatát, amelynek során megvizsgáltuk:

(a) a(z) [*Átvevő társaság neve*], mint az egyesülés után változatlan formában továbbműködő átvevő társaság („átvevő társaság”), az egyesülés (beolvadás) előtti állapotra vonatkozó vagyonmérleg-tervezetét, amelyben az eszközök és források egyező végösszege XXX E Ft, a jegyzett tőke összege XXX E Ft, a saját tőke összege XXX E Ft;

(b) a(z) [*Beolvadó társaság neve*], mint az egyesülés során az átvevő társaságba történő beolvadás miatt megszűnő társaság vagyonmérleg-tervezetét, amelyben az eszközök és források egyező végösszege XXX E Ft, a jegyzett tőke összege XXX E Ft, a saját tőke összege XXX E Ft; valamint

(c) a(az) [*Átvevő* *társaság neve*], mint az egyesülés után továbbműködő társaság (jogutód társaság) beolvadás utáni tervezett vagyoni helyzetét bemutató vagyonmérleg-tervezetét, amelyben az eszközök és források egyező végösszege XXX E Ft, a jegyzett tőke összege XXX E Ft, a saját tőke összege XXX E Ft.

Az egyesülésben résztvevő társaságok a továbbiakban együtt: „Egyesülő Társaságok”.

Véleményem(ünk) szerint a(z) [*Átvevő társaság neve*] mint átvevő társaság, a(z) [*Beolvadó társaság neve*] mint a beolvadó társaság, és a(z) [*Átvevő társaság neve*], mint átalakulással létrejövő, illetve az átalakulás után változatlan formában tovább működő jogutód társaság *201X. xxx XX*-i fordulónapra elkészített, mellékelt vagyonmérleg-tervezeteit minden lényeges szempontból a Magyarországon hatályos, a számvitelről szóló 2000. évi C. törvény (a továbbiakban: „számviteli törvény”) 136-141. §-okban foglalt rendelkezéseivel összhangban állították össze.

**A vélemény alapja**

Könyvvizsgálatomat(unkat) a Magyar Nemzeti Könyvvizsgálati Standardokkal összhangban és a könyvvizsgálatra vonatkozó – Magyarországon hatályos – törvények és egyéb jogszabályok alapján hajtottam(tuk) végre. Ezen standardok értelmében fennálló felelősségem(ünk) bővebb leírását jelentésem(ünk) „*A könyvvizsgáló vagyonmérleg-tervezet könyvvizsgálatáért való felelőssége*” szakasza tartalmazza.

Független(ek) vagyok(unk) az Egyesülő Társaságoktól a vonatkozó, Magyarországon hatályos jogszabályokban és a Magyar Könyvvizsgálói Kamara „ A könyvvizsgálói hivatás magatartási (etikai) szabályairól és a fegyelmi eljárásról szóló szabályzata”-ban, valamint az ezekben nem rendezett kérdések tekintetében a Nemzetközi Etikai Standardok Testülete által kiadott „Könyvvizsgálók Etikai Kódexe”-ben  (az IESBA Kódex-ben) foglaltak szerint, és megfelelek(ünk) az ugyanezen  normákban szereplő további etikai előírásoknak is.

Meggyőződésem(ünk), hogy az általam(unk) megszerzett könyvvizsgálati bizonyíték elegendő és megfelelő alapot nyújt véleményemhez(ünkhöz).

**Egyéb kérdések – a felhasználás korlátozása**

Ez a független könyvvizsgálói jelentés az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény (a továbbiakban: „átalakulási törvény”) 4. § (5) bekezdésére tekintettel, valamint a számviteli törvény 136. § (9) bekezdése alapján az egyesülésben résztvevő társaságok tulajdonosai részére készült, és a jelentésem(ünk) az e törvényekben meghatározott céltól eltérő más célra nem használható fel.

**Egyéb információk: Az egyesülési terv**

Az egyéb információk, az Egyesülő Társaságok vagyonmérleg-tervezetei és az azokat alátámasztó vagyonleltár-tervezetek kivételével, az átalakulási törvény 3. §-ában meghatározott átalakulási (egyesülési) tervet foglalják magukban. A független könyvvizsgálói jelentésem(ünk) „Vélemény” szakaszában a vagyonmérleg-tervezetekre adott könyvvizsgálói véleményem(ünk) nem vonatkozik az átalakulási (egyesülési) tervre. A vezetés felelős az átalakulási (egyesülési) tervnek a Polgári Törvénykönyvről szóló 2013. évi V. törvény és az átalakulási törvény vonatkozó előírásaival összhangban történő elkészítéséért.

A vagyonmérleg-tervezetek általam(unk) végzett könyvvizsgálatával kapcsolatban az én (a mi) felelősségem(ünk) az átalakulási (egyesülési) terv átolvasása és ennek során annak mérlegelése, hogy az átalakulási (egyesülési) terv lényegesen ellentmond-e a vagyonmérleg-tervezeteknek vagy a könyvvizsgálat során szerzett ismereteim(nk)nek, vagy egyébként úgy tűnik-e, hogy az lényeges hibás állítást tartalmaz. Ha az elvégzett munkám(nk) alapján arra a következtetésre jutok(unk), hogy az átalakulási (egyesülési) terv lényeges hibás állítást tartalmaz, kötelességem(ünk) erről és a hibás állítás jellegéről jelentést tenni. Ebben a tekintetben nincs jelentenivalóm(nk).

**A vezetés és az irányítással megbízott személyek felelőssége a vagyonmérleg-tervezetekért**

A vezetés felelős a vagyonmérleg-tervezeteknek a számviteli törvény 136-141. §-okban foglaltakkal összhangban történő elkészítéséért, valamint az olyan belső kontrollért, amelyet a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes vagyonmérleg-tervezetek elkészítése.

A vagyonmérleg-tervezetek elkészítése során a vezetés felelős azért, hogy felmérje a jogutód társaságnak a vállalkozás folytatására való képességét és a tudomásunkra hozza a vállalkozás folytatásával kapcsolatos információkat, valamint a vezetés felel a vállalkozás folytatásának elvén alapuló vagyonmérleg-tervezetek összeállításáért. A vezetésnek a vállalkozás folytatásának elvéből kell kiindulnia, ha ennek az elvnek az érvényesülését eltérő rendelkezés nem akadályozza, illetve a vállalkozási tevékenység folytatásának ellentmondó tényező, körülmény nem áll fenn.

Az irányítással megbízott személyek felelősek az irányításuk alatt lévő társaság pénzügyi beszámolási folyamatának felügyeletéért.

**A könyvvizsgáló vagyonmérleg-tervezetek könyvvizsgálatáért való felelőssége**

A könyvvizsgálat során célom(unk) kellő bizonyosságot szerezni arról, hogy a vagyonmérleg-tervezeteket a számviteli törvény 136-141. §-okban foglalt rendelkezéseivel összhangban állították össze és a vagyonmérleg-tervezetek egésze nem tartalmaz akár csalásból, akár hibából eredő lényeges hibás állítást, valamint az, hogy ennek alapján a véleményemet(ünket) tartalmazó független könyvvizsgálói jelentést bocsássak(sunk) ki. A kellő bizonyosság magas fokú bizonyosság, de nem garancia arra, hogy a Magyar Nemzeti Könyvvizsgálati Standardokkal összhangban elvégzett könyvvizsgálat mindig feltárja az egyébként létező lényeges hibás állítást. A hibás állítások eredhetnek csalásból vagy hibából, és lényegesnek minősülnek, ha ésszerű lehet az a várakozás, hogy ezek önmagukban vagy együttesen befolyásolhatják a felhasználók adott vagyonmérleg-tervezetek alapján meghozott gazdasági döntéseit.

A Magyar Nemzeti Könyvvizsgálati Standardok szerinti könyvvizsgálat egésze során szakmai megítélést alkalmazok(unk) és szakmai szkepticizmust tartok(unk) fenn.

Továbbá:

* Azonosítom(juk) és felmérem(jük) a vagyonmérleg-tervezetek akár csalásból, akár hibából eredő lényeges hibás állításainak a kockázatait, kialakítom(juk) és végrehajtom(juk) az ezen kockázatok kezelésére alkalmas könyvvizsgálati eljárásokat, valamint elegendő és megfelelő könyvvizsgálati bizonyítékot szerzek(ünk) a véleményem(ünk) megalapozásához. A csalásból eredő lényeges hibás állítás fel nem tárásának a kockázata nagyobb, mint a hibából eredőé, mivel a csalás magában foglalhat összejátszást, hamisítást, szándékos kihagyásokat, téves nyilatkozatokat, vagy a belső kontroll felülírását.
* Megismerem(jük) a könyvvizsgálat szempontjából releváns belső kontrollt annak érdekében, hogy olyan könyvvizsgálati eljárásokat tervezzek(ünk) meg, amelyek az adott körülmények között megfelelőek, de nem azért, hogy a Társaság belső kontrolljának hatékonyságára vonatkozóan véleményt nyilvánítsak(unk).
* Értékelem(jük) a vezetés által alkalmazott számviteli politika megfelelőségét és a vezetés által készített számviteli becslések ésszerűségét.
* Következtetést vonok(unk) le arról, hogy helyénvaló-e a vezetés részéről a vállalkozás folytatásának elvén alapuló vagyonmérleg-tervezetek összeállítása. A vállalkozás folytatása elvének érvényesülésével kapcsolatos vizsgálataim(nk)at a jogutód társaságra vonatkozóan végeztem(ük) el és az átalakulás tervezett napjáig terjesztettem(ük) ki. Amennyiben azt a következtetést vonom(juk) le, hogy a vezetés részéről nem helytálló a vagyonmérleg-tervezetek elkészítése során a vállalkozás folytatása elvének alkalmazása, abban az esetben ellenvéleményt kell kibocsátanom(unk). Következtetéseim(nk) a független könyvvizsgálói jelentésem(ünk) dátumáig megszerzett könyvvizsgálati bizonyítékon alapulnak. Előre nem látható jövőbeli események vagy feltételek következtében előfordulhat, hogy a jogutód társaság nem tudja a vállalkozást folytatni.
* Értékelem(jük) a vagyonmérleg-tervezetek átfogó bemutatását, felépítését és tartalmát, valamint értékelem(jük) azt is, hogy a vagyonmérleg-tervezetekben teljesül-e az alapul szolgáló ügyleteknek és eseményeknek számviteli törvény 136.-141. §-okban foglaltak szerinti bemutatása.
* Az irányítással megbízott személyek tudomására hozom(zuk) - egyéb kérdések mellett - a könyvvizsgálat tervezett hatókörét, ütemezését és a könyvvizsgálat jelentős megállapításait.

***Jelentés egyéb jogi és szabályozói követelményekről***

*[Amennyiben a könyvvizsgáló úgy dönt, hogy nem külön jelentésben, hanem ebben a könyvvizsgálói jelentésben teljesíti az Átalakulási törvény 24. §-ában a részvénytársaságok egyesülése esetére előírt sajátos könyvvizsgálói jelentéstételi kötelezettségekkel kapcsolatos könyvvizsgálói nyilatkozatokat, úm. a részvénycserearányok és a meghatározásuk módszerének a megfelelőségéről, a vezető tisztségviselők írásbeli beszámolójában foglaltak megalapozottságáról, valamint arról, hogy a tervezett egyesülés veszélyezteti-e a részvénytársaságokkal szembeni hitelezői követelések kielégítését, akkor az ezekről való jelentést a könyvvizsgálói jelentésnek ebbe a részébe kell belefoglalni. A Szakértői Bizottság ajánlása szerint célszerű, ha ezeket a jelentéstételi kötelezettségeket egy külön jelentés formájában teljesíti a könyvvizsgáló. Ilyen esetben a jelen könyvvizsgálói jelentésből a „****Jelentés a vagyonmérleg-tervezetekről****” fejezet címet el kell hagyni.]*

Dátum

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cég székhelye

Nyilvántartási szám